แบงก์โน้ตส์
ลุ้นนิวไฮ
18 ส.ค. 2554

ลุ้นนิวไฮ
โดย..ทีมข่าวการเงิน
ถือว่าวิ่งไม่หยุดฉุดไม่อยู่จริงๆ สำหรับราคาทองคำตอนนี้จ่อทุบสถิติอีกรอบมีสิทธิเห็น 22,400 บาท
อาเฮีย จิตติ ตั้งสิทธิ์ภักดี นายกสมาคมผู้ค้าทองคำ วิเคราะห์ว่า แนวโน้มราคาทองคำจะทำนิวไฮรอบใหม่ 1,579 เหรียญสหรัฐต่อออนซ์ จากปัจจุบันเคลื่อนไหวในกรอบ 1,5231,530 เหรียญสหรัฐต่อออนซ์
 




ราคานิวไฮรอบใหม่อาจทำให้ราคาทองคำไทยขยับพรวดจาก 22,150 บาท ไปทะลุ 22,400 บาท ก็สามารถอยู่
เอาแค่ 16 มิ.ย. ทองกระโดด พรวดขึ้น 150 บาท ทองคำแท่งขายออก 22,150 บาท ทองรูปพรรณขายออก 22,550 บาท 
เฉียดๆ กับนิวไฮครั้งก่อนที่ทองคำแท่งขายออกสูงสุดที่ 22,200 บาท 
สาเหตุเพราะเจอสองเด้ง ราคาทองโลกปรับขึ้น หนำซ้ำเจอค่าเงินบาทอ่อนเข้าไปอีก 
อาเฮียจิตติ บอกว่า ราคาทองที่แพงลิ่วไม่ใช่ว่าจะขายดีนะ ทั้งร้านทองและโกลด์ฟิวเจอร์เงียบเหงาไม่แพ้กัน ไม่มีคนซื้อ คนขายก็ไม่ขาย เพราะเก็งว่าทองจะขึ้นอีก ต้องนั่งตบยุง
ส่วนเคล็ดลับการลงทุนทองคำช่วงนี้ เฮียจิตติแนะนำว่าให้ระมัดระวัง ราคาสูงก็ทยอยออกมาขายบ้าง ถ้าทองตกก็ทยอยซื้อ อย่าถือไว้นาน